**SAJTÓKÖZLEMÉNY**

**Fejleszthetőek-e a termálterápiák a COVID-19 miatt bevezetett korlátozó intézkedések alatt?**

A Debreceni Egyetem pályázatot nyert az INTERREG EUROPE elnevezésű programban, amelynek keretében 8 európai partner vállalta, hogy egymás jó gyakorlatainak megismerése és adaptálása révén befolyásolni fogja a termálterápiák fejlesztését célzó szakpolitikákat.

A partnerséget 3 egyetem, 3 regionális fejlesztési ügynökség, 1 egyesület és 1 innovációs központ alkotja, a résztvevő országok Magyarország mellett, Franciaország, Lettország, Lengyelország, Románia, Litvánia, Portugália és Szlovénia. A partnerek munkáját az adott országok/régiók szakpolitikáért felelős irányító hatóságai és regionális szakértők segítik.

2020. november 26-án a projekt érintettjei a vírushelyzet miatti korlátozások miatt online találkozó keretében vitatták meg a fürdőszolgáltatások jelenlegi helyzetét, illetve a regionális akcióterv kidolgozottsági fokát. A járványhelyzet miatt folyamatos újratervezés jellemezte az elmúlt időszakot, így a stakeholderek munkája sem volt könnyű.

A résztvevők érintették a tervezett tanulmányutak témáját, megbeszélték, hogy a vírus megfékezése érdekében hozott kormányzati intézkedések hogyan befolyásolják a termálterápiákat végző és azokhoz kapcsolódó intézmények működését és megállapították, hogy sajnos a jó gyakorlatok átvételét mindenképpen meg kell előzze az ágazat megsegítését célzó intézkedéscsomag, különben a szereplők esetleg nem lesznek képesek biztosítani a szolgáltatásokat.

Mivel a Pénzügyminisztérium képviselője is részt vett a találkozón, így a Gazdaságfejlesztési és Innovációs Operatív Program Irányító Hatósága közvetlenül értesülhetett a szereplők napi problémáiról. Remélhetőleg, megoldás is születik majd ezek orvoslására, hogy a túlélést követően a fejlődés ideje is eljöhessen.

A projektről bővebb információ (angol nyelven): <https://www.interregeurope.eu/innovaspa/> illetve magyarul: <https://kancellaria.palyazatok.unideb.hu/hu/innovaspa-interreg-europe>

Projektmenedzser: Gregán Orsolya

+36 30 213 2506

gregan.orsolya@gmail.com